     Z A P I S N I K
35. sjednice Vijeća Mjesnog odbora „Petar Zrinski“ održane 25. travnja 2024. godine u prostorijama Mjesnog odbora “Petar Zrinski“, Primorska 32, s početkom u 18,00 sati.

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević, Luka Kerečin
NENAZOČNI ČLANOVI VIJEĆA:  Lucija Kerečin
Predsjedava Ivana Živčić, predsjednica Vijeća.
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.
Vijeće prihvaća tekst Zapisnika 34. sjednice Vijeća Mjesnog odbora „Petar Zrinski“ održane 19. ožujka 2024. godine.
Vijeće jednoglasno utvrđuje dnevni red:
DNEVNI RED


1. Prijedlog akcija za izmjenu Plana komunalnih aktivnosti Vijeća Gradske četvrti Donji grad za 
    2024., - donošenje zaključka
2. Nacrt prijedloga Naredbe o uvjetima prometovanja u središnjem dijelu Grada Zagreba i 
    pješačkim zonama, - mišljenje, daje se 
3. Nacrt prijedloga Odluke o uvjetima korištenja javnih parkirališta, javnih garaža, nerazvrstanih
    cesta i drugih površina javne namjene za parkiranje vozila, - mišljenje, daje se
4. Prijedlog Odluke o izmjenama i dopunama Odluke o donošenju Generalnoga urbanističkog plana 
    Grada Zagreba, mišljenje, daje se
5. Pitanja, prijedlozi i obavijesti


Ad. 1  Prijedlog akcija za izmjenu Plana komunalnih aktivnosti Vijeća Gradske četvrti Donji grad za 2024.
Članovima vijeća je materijal dostavljen uz poziv za sjednicu.
Članovi vijeća nakon rasprave u kojoj su jednoglasno podržali akciju uređenja dvorišta „OŠ Petra Zrinskog“
 donosi sljedeći;

                                                       Z A K L J U Č A K
                                          o uređenju dvorišta OŠ „Petra Zrinskog“
                                             
I.   Vijeće Mjesnog odbora „Petar Zrinski“ donosi zaključak o uređenju školskog dvorišta OŠ „Petra Zrisnkog.“

II.    Vijeće  Mjesnog odbora „Petar Zrinski predlaže sljedeće akcije uređenja dvorište
 
a) krajobrazno uređenje dvorišta
b) ozelenjavanje rubnih dijelova parcele škole
c) sadnju trajnica u uresnom dijelu koji predstavlja usku zelenu površinu s desne i lijeve strane 
    ulaza u školu.
d) sadnja  stabala u dvorištu
e) izradu elaborata krajobraznog uređenja južne strane dvorišta i podizanje potpornog zida 
f) postavljanje klupa tipa „Stari Zagreb“ ispred ulaza u objekt – 4 komada

III. Ovaj se zaključak dostavlja Vijeću Gradske četvrti Donji grad na daljnje postupanje

Ad. 2.  Nacrt prijedloga Naredbe o uvjetima prometovanja u središnjem dijelu Grada Zagreba i
pješačkim zonama, mišljenje daje se
Članovima vijeća je materijal dostavljen uz poziv za sjednicu.
U raspravi sudjeluju:
Gđa. Miličević je pozdravila prijedlog Naredbe jer su u prošlosti dostave bile regulirane i nisu se događale u cijelom danu već samo ujutro i navečer te se nada da će šire društveno dobro prevladati nad individualnim interesima poduzetnika.
Gosp. Javorović je predložio da se ukine taksi stajalište na Europskom trgu i da se zabrani prometovanje automobilskim vozilima kroz Europski trg zato što je uočio da Europski trg služi vozačima kao prečac prema ulici Kaptol kada dolaze iz smjera ulice Ribnjak.
Gosp. Turkalj je upozorio na problem vožnje romobila i biciklista na nogostupima.

Nakon rasprave Vijeće s 5 glasova i jednim suzdržanim donosi;


ZAKLJUČAK

[bookmark: _Hlk162015218][bookmark: _Hlk162015369]o davanju mišljenja na Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama


1. Vijeće Mjesnog odbora „Petar Zrinski“ daje pozitivno mišljenje o Nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama.

 2.  Vijeće Mjesnog odbora „Petar Zrinski“ predlaže  nadležnom uredu da dozvoljeno vrijeme
      opskrbe bude u  večernjim i noćnim satima te ujutro prije 8.00 sati.

3.   Ovaj Zaključak dostavlja se Vijeću Gradske četvrti Donji grad na daljnje postupanje.



Ad. 3. Nacrt prijedloga Odluke o uvjetima korištenja javnih parkirališta, javnih garaža, nerazvrstanih
cesta i drugih površina javne namjene za parkiranje vozila, mišljenje daje se
Članovima vijeća je materijal dostavljen uz poziv za sjednicu.
Vijeće  jednoglasno donosi;

ZAKLJUČAK

o davanju mišljenja na Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila


1. Vijeće Mjesnog odbora „Petar Zrinski“ daje pozitivno mišljenje o Nacrtu prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2. Ovaj Zaključak dostavlja se Vijeću Gradske četvrti Donji grad na daljnje postupanje.




Ad. 4. Prijedlog Odluke o izmjenama i dopunama Odluke o donošenju Generalnoga urbanističkog plana 
           Grada Zagreba, mišljenje daje se

Članovima vijeća je materijal dostavljen uz poziv za sjednicu.
Vijeće  jednoglasno donosi;

Z A K L J U Č A K

o prijedlogu Odluke o izmjenama i dopunama Odluke o donošenju Generalnoga urbanističkog  
plana Grada Zagreba


1. Vijeće Mjesnog odbora „Petar Zrinski“ daje pozitivno mišljenje o prijedlogu Odluke o izmjenama i dopunama Odluke o donošenju Generalnoga urbanističkog plana Grada Zagreba. 

2. Ovaj se zaključak dostavlja Vijeću Gradske četvrti Donji grad.


Ad. 5. Pitanja, prijedlozi i obavijesti
         Gđa. Živčić je izvijestila o provođenju projekta “Siguran put u školu”; u svibnju će se provesti anketa s roditeljima o navikama putovanja djece u školu i anketa s polaznicima izvannastavne aktivnosti Zajednica aktivnih građana, provest će se provjera infrastrukture ulica koje djeca koriste u dolasku i odlasku iz škole i sve prikupljene informacije će se prezentirati na tribini u svibnju. 
Gđa.  Miličević obavijestila je članove  Vijeća da će projekt bioraznolikosti početi s promatranjem ptica u dvorištu parka u Prilazu Gjure Deželića 21. lipnja 2024. godine u popodnevnim satima. 
Gosp. Turkalj je zamolio da se stabla u Primorskoj ulici saniraju od jačeg nagnuća.

Sjednica je završila u 19,00  sati
Zapisnik sastavila: Ivana Živčić

KLASA: 024-08/24-003/875
URBROJ: 251-13-11-1/006-24-02
[bookmark: _heading=h.gp1hqs9wvv3b]
Zagreb, 25. travnja 2024. 


                                                                                    PREDSJEDNICA MJESNOG ODBORA
[bookmark: _heading=h.gjdgxs]                                                                                                        „PETAR ZRINSKI“

[bookmark: _GoBack]                                                                                                                   Ivana Živčić, v.r.




Izvješće o glasanju na 35. sjednici VMO “Petar Zrinski”

